OzLabs/hebrew-wiki-articles huggingface dataset:
טיסה 501

טיסה 501 הוא משחק קופסה ישראלי, מבית חברת קודקוד. המשחק מלמד גאוגרפיה והתמצאות בעולם, תוך שימוש באסטרטגיה ותכנון מהלכים. הגרסה הקלאסית עם רכיב אלקטרוני משווקת משנת 2000, וגרסה המהדורה החדשה עם שבשבת משווקת משנת 2014. המשחק הוא חלק מקטלוג "קונים כחול לבן" של משרד הכלכלה.

== מהלך המשחק ==
השחקנים מקבלים חמישה יעדים אקראיים על גבי מפת העולם. לאחר מכן מקבלים יעד נוסף, שממנו מתחילים לשחק. על גבי המפה מסומנות ערים גדולות בעולם, לרוב ערי בירה, וביניהן מסלולי תעופה. על המשתתפים לחשב איזה מסלול "לטוס" ברחבי העולם כדי להגיע לכל חמשת היעדים בזמן הקצר ביותר, ולחזור. השחקנים מתקדמים על גבי המפה בעזרת הטלת קוביות, כאשר בכל פעם שיוצאת הספרה 6 מפעילים השחקנים את "מגדל הפיקוח" (בגרסה הראשונית מדובר במתקן אלקטרוני, בגרסה החדשה שבשבת) שמחליט באופן אקראי על אחת מהפעולות הבאות: טיסה חופשית (השחקן יכול לטוס לאן שהוא רוצה על המפה ללא הגבלה), עצור (על השחקן לחכות תור), החלף קלפים (השחקן מחליף את אחד מקלפי היעד שלו בקלף יעד של שחקן אחר), סיבוב חוזר (על השחקן להטיל את הקוביות פעם נוספת), כוכב קדימה (השחקן קופץ לכוכב הבא במסלול שלו, ראו כוכב) וכוכב אחורה (השחקן קופץ לכוכב הקודם שהיה במסלול שלו). השחקן הראשון שביקר בכל חמשת היעדים שלו מנצח במשחק.

== מונחים ==
;קלף משימה
קלפי המשימות הם קלפים שנמצאים לצד קלפי היעד, וכל אחד מהם מכיל משימה. לכל משימה יש סיבה, למשל "טוס לסידני כדי לאסוף קנגורו גזעי", "נחות בעיר הקרובה אליך, אישה יולדת במטוס" או "נוסע עצבני מסרב לעלות למטוס, חכה תור". קלפי משימה ניתנים לשחקן שנחת על כוכב.

;כוכב
במשחק, בין כל כמה תחנות עצירה במסלולי הטיסה ישנו כוכב. אם שחקן עוצר על כוכב עליו להרים קלף מערימת קלפי משימה, ולבצע את המשימה. ניתן לעצור על כוכב גם כתוצאה מפעולה שיצאה ממגדל הפיקוח, אם השחקן קיבל "כוכב קדימה" או "כוכב אחורה". כוכבים יכולים להופיע בכל שלב במסלול, מלבד על ערים.

;קלף יעד
על מפת העולם שעליה משחקים על שחקנים, מסומנות עשרות ערים בעולם (הכי הרבה באירופה, הכי מעט באפריקה) שכל אחת מהן מופיעה גם על קלף יעד אחד. כל קלף יעד מכיל קטע מידע קצר אודות העיר, כולל מיקומה במפה, היבשת והמדינה שלה. קלפי היעד מחולקים באופן אקראי לשחקנים בתחילת המשחק, והערים המסומנות בהם משמשות כיעדים של אותם שחקנים.

;חידות
בכל קלף יעד ישנו קטע מידע אודות העיר, ומתחתיו חידה שתשובתה מסתתרת בקטע המידע. אם נגזר על שחקן לענות על חידה, הוא מבקש מהשחקן שמשמאלו לבחור חידה מקלפי היעד שלו ולחוד אותה לשחקן המבוקש. אם השחקן עונה נכון על השאלה, הוא זוכה בשתי נקודות התקדמות (שתי תחנות קדימה במסלול). אם טעה - הוא נשאר במקום והתור עובר לשחקן הבא. השאלות משתנות בין שאלות קלות ("מהי עיר הבירה של יפן?") לשאלות קשות ("באיזה צד של הכביש נוהגים בעיר בנגקוק, ומדוע?").

==קישורים חיצוניים==
* 

==הערות שוליים==

קטגוריה:משחקי קופסה
פאול פון אלץ-ריבנאך

פטר פאול פרייהר פון אלץ-ריבנאך (בגרמנית: Peter Paul Freiherr von Eltz-Rübenach; 9 בפברואר 1875 - 25 באוגוסט 1943) היה שר הדואר (רייכספוסטמיניסטר) ושר התחבורה של גרמניה בין השנים 1932–1937.

פון אלץ-ריבנאך נולד באזור קלן, חלק מחבל הריין, לבית משפחת האצולה אלץ (Eltz). הוא מונה כשר א-מפלגתי ברייך. הוא קיבל הן את התיק לענייני תחבורה והן את תיק הדואר ב"קבינט הברונים" של הקנצלר פרנץ פון פאפן ב-1 ביוני 1932. הוא המשיך לכהן בתפקידים אלה תחת הקנצלר קורט פון שלייכר, ואחרי עליית הנאצים לשלטון תחת אדולף היטלר.

בגלל זהותו הקתולית, הוא שמר מרחק מהמפלגה הנאצית. עם זאת, הוא השתתף בצעדים אנטישמיים של השלטון. במאי 1933 הוא ניסה להדיח את גאורג זולמסן (בגרמנית: ) ואת הבנקאי היהודי מקס ורבורג מהוועד המפקח על האגודה הגרמנית-אטלנטית לטלגרף בשילוב עם המדיניות הנאציונל-סוציאליסטית של הדחת יהודים מעמדות השפעה בעסקים. הוא לא הצליח בגלל התנגדות הרייכסבנק, שדאג למוניטין הבינלאומי של גרמניה.

במהלך הסכסוך הגובר בין הממשלה הנאצית לכנסייה הקתולית, אלץ-ריבנאך, שהיה קתולי אדוק, סירב לקבל בישיבת הממשלה ב־30 בינואר 1937 את אות הזהב המפלגתי שהציע לו היטלר באופן אישי, והתפטר. בעקבות זאת הפך ל"אדם חשוד" שבפיקוח הגסטפו, וזכויות הפנסיה שלו בוטלו באופן זמני. את מקומו תפס וילהלם אונזורגה.

אלץ-ריבנאך נפטר בלינץ ע"נ הריין (בגרמנית: Linz am Rhein), בגיל 68.

== קישורים חיצוניים ==

* [http://webopac.hwwa.de/PresseMappe20E/Digiview_MID.cfm?mid=P004686 Newspaper clippings about Paul Freiherr von Eltz-Rübenach] in the 20th Century Press Archives of the ZBW 
* 

קטגוריה:שרי ממשלת גרמניה הנאצית
קטגוריה:ברונים גרמנים
קטגוריה:גרמנים שנולדו ב-1875
קטגוריה:גרמנים שנפטרו ב-1943
אוליבר אבילגור

אוליבר אבילגור נילסן (בדנית: Oliver Abildgaard Nielsen; נולד ב-10 ביוני 1996) הוא כדורגלן דני, המשחק בעמדת הקשר במועדון קומו.

== קריירת מועדונים ==
=== אולבורג ===
אבילגור ערך את הופעת הבכורה במדי אולבורג בולדספילקלאב בקיץ 2015 יחד עם ג'ניק פוהל מסגל הנוער של אולבורג.<ref></ref>

ב-20 ביולי 2015, אבילגור עלה בהרכב הפותח של קבוצתו במשחק נגד אסביירג בגיל 19.<ref></ref> אבילגור היה אחראי לעבירה שהובילה לבעיטות העונשין במשחק שהעניק לקבוצה היריבה את היתרון, אך הוא גם הבקיע את שער השוויון. המשחק הסתיים בתוצאה 1–1.<ref></ref> ב-9 בספטמבר 2015, הוא זכה בגביע הדני - כשנכלל בהרכב במשחק הגמר נגד ונדסיסל.

=== רובין קאזאן ===
ב-3 בפברואר 2020, הוא הושאל למועדון הרוסי רובין קאזאן עד 30 ביוני 2020 עם אופציה לרכישה, שרובין מימשה ב-24 ביוני כשרכשה אותו תמורת מיליון אירו.<ref>[https://aabsport.dk/nyheder/2020/februar/aab-udlejer-abildgaard-til-fc-rubin-kazan/ AaB udlejer indtil 30. juni 2020 Oliver Abildgaard til den russiske klub FC Rubin Kazan på en aftale med købsoption], aabsport.dk, 3 February 2020</ref>

==קריירה בנבחרת==
בשנת 2019 זומן לנבחרת הצעירה של דנמרק והשתתף ביורו הצעירות 2019.<ref></ref>

== קישורים חיצוניים ==

* [https://premierliga.ru/players/Nilsen-Oliver-Abilgard פרופיל], באתר ליגת העל הרוסית בכדורגל

== הערות שוליים ==

קטגוריה:כדורגלנים דנים
קטגוריה:קשרי כדורגל דנים
קטגוריה:אולבורג: כדורגלנים
קטגוריה:כדורגלני אולבורג
קטגוריה:כדורגלני רובין קאזאן
קטגוריה:כדורגלני סלטיק
קטגוריה:כדורגלני הלאס ורונה
קטגוריה:כדורגלני קומו
קטגוריה:כדורגלני נבחרת דנמרק
קטגוריה:ספורטאים זרים ברוסיה
קטגוריה:ספורטאים זרים בסקוטלנד
קטגוריה:ספורטאים דנים באיטליה
קטגוריה:דנים שנולדו ב-1996
Kill This Love (שיר)

"Kill This Love" (בעברית: "להרוג את האהבה הזו") הוא סינגל שהוקלט על ידי להקת בנות הקיי-פופ הדרום קוריאנית בלאקפינק.<ref name=":2"></ref><ref name=":3"></ref><ref name=":4"></ref> השיר יצא לאור ב-4 באפריל 2019, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך המיני-אלבום השלישי שלה, Kill This Love.<ref name=":2" /><ref name=":3" /><ref name=":4" />

השיר הגיע למקום הראשון במצעד שירי העולם הדיגיטליים.<ref></ref>

== רקע וכתיבה ==
השיר נכתב על ידי טדי פארק ובקו בום והופק על ידי טדי פארק, אר. טי, 24 ובקו בום גם כן.<ref></ref> הביקורות שהופנו כלפי השיר היו חיוביות, תוך שהוא דורג בשלל רשימות סוף שנה של אתרי מוזיקה ומגזינים שונים.<ref></ref><ref></ref><ref></ref><ref></ref><ref></ref><ref></ref> מגזין Paper העניק לשיר את תואר "שיר השנה של שנת 2019".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-4 באפריל 2019, יום לפני צאתו של המיני-אלבום וביום צאתו של השיר כסינגל.<ref name=":1"></ref> בפחות מ-24 שעות, צבר הקליפ למעלה מ-56.7 מיליון צפיות, מה שהופך אותו לקליפ הראשון בהיסטוריה של עולם המוזיקה שהצליח לעשות זאת.<ref></ref>

כמה שבועות לאחר מכן, שברה את השיא הזמרת-יוצרת האמריקאית טיילור סוויפט, שהצליחה לצבור עם שירה "", למעלה מ-65.2 מיליון צפיות בפחות מ-24 שעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|4 באוגוסט 2019
|הזרמת מוזיקה • הורדה דיגיטלית
|אינטרסקופ • YG
|<ref></ref>
|-
!ארצות הברית
|7 במאי 2019
|רדיו להיטים עכשוויים
| rowspan="2" |אינטרסקופ
|<ref></ref>
|-
!יפן
|28 באוקטובר 2019
|סטרימינג • הורדה דיגיטלית
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת YG אנטרטיינמנט
נחווה

נחווה (בערבית: النحوة) היא עיר קטנה של איחוד האמירויות הערביות ומובלעת בטריטוריית מדחא של עומאן, אשר בעצמה מובלעת באמירות שארג'ה של איחוד האמירויות הערביות. לפיכך, נחווה היא למעשה מובלעת בתוך מובלעת, מצב נדיר שקיים רק שם ובהולנד.

== חוק וסדר ==
משום שנחווה היא מובלעת בתוך מובלעת, ההגעה אליה והחוק בה מסובכים ולא תמיד ברורים. כדי להגיע לכפר מאיחוד האמירויות יש לנסוע בכביש הצפוני ביותר מגבול איחוד האמירויות הערביות–עומאן, עד לגבול המובלעת, מדרום לכור פאקן. בעזרת שילוט ניתן להתמצא ולהגיע למדחא החדשה, משם קיימת דרך עפר לא סלולה באורך 5 קילומטר שמגיעה עד לגבול נוסף, הפעם של הכפר. כ-80 מטרים אחרי הגבול ישנו מוצב משטרתי של איחוד האמירויות, שדואג להגן על תושבי הכפר מקבוצות עוינות מעבר לגבול. מאחורי תחנת המשטרה נמצאת העיר, שמחולקת לשלושה חלקים: נחווה החדשה, המורכבת מכ-40 בניינים שנבנו לאחרונה, ומכילה בית ספר ובית חולים קטן, נחווה העתיקה, המורכבת מבתים עתיקים שרובם נטושים, והכפר שיס, ששונה בטיבו משאר העיר, אך עדיין נחשב כחלק מהעיר היות שהוא שייך גם כן לאיחוד האמירויות<ref></ref>.

== היסטוריה ==
תת-המובלעת נחווה הוקמה לאחר שמדחא החליטה להצהיר אמונים לעומאן, החלטה שלא עלתה בקנה אחד עם אנשי העיר. בסוף שנות ה-30 או תחילת שנות ה-40 של המאה ה-20 שלטו שתי 'חמולות' בחצי האי מוסנדם, אל-קאסימי משארג'ה ואבו סעיד מעומאן. אל קאסימי ייצג את הצד של איחוד האמירויות כיום, או שארג'ה, בזמן שאבו סעיד ייצג את הצד התומך בעומאן. על תושבי חצי האי הוטל להחליט למי הם מצהירים אמונים. בעוד שמדחא החליטה להצטרף לעומאן, תושבי נחווה שהיו חלק ממדחא החליטו להצטרף לשארג'ה וכך הפכו למובלעת בתוך מובלעת. הגבולות נקבעו לאחר התייעצות של השלטון הבריטי בחוף שביתת הנשק ובראשו ג'וליאן ווקר עם שבטי האזור. על אף שההתייעצויות החלו בשנות ה-40, רק בשנת 1969 נקבעו הגבולות הסופיים, שחלים עד היום.

==קישורים חיצוניים==

== הערות שוליים ==

קטגוריה:איחוד האמירויות הערביות: ערים
קטגוריה:שארג'ה
קטגוריה:אסיה: מובלעות
וילהלם אונזורגה

וילהלם אונזורגה (בגרמנית: Wilhelm Ohnesorge; 8 ביוני 1872 - 1 בפברואר 1962) היה פוליטיקאי גרמני ברייך השלישי שישב בקבינט של היטלר. בשנים 1937–1945 שימש גם כשר וכפקיד ברייכספוסט, שירות הדואר הגרמני, לאחר שהחליף את פאול פון אלץ-ריבנאך כשר<ref></ref>. לצד תפקידיו כשר, אונזורגה עסק באופן משמעותי במחקרים הנוגעים להתפשטותה וקידומה של המפלגה הנאצית באמצעות הרדיו, וכן בפיתוח פצצת אטום גרמנית.

== ביוגרפיה ==
אונזורגה נולד בגרפנהיינישן שבפרובינציית סקסוניה הפרוסית. הוא החל לעבוד במשרד הדואר הקיסרי בשנת 1890. בהמשך למד פיזיקה בקיל ובברלין, לפני שהפך לראש שירות הדואר במטה הקיסרי במלחמת העולם הראשונה.

בשנת 1920 פגש לראשונה את היטלר בשנת 1920, והם הפכו לחברים טובים. זמן קצר לאחר מכן הצטרף למפלגה הנאצית (חבר מס' 42), והקים את הסניף הראשון שלה מחוץ לבוואריה, בדורטמונד. בשנת 1929 הפך לנשיא המשרד המרכזי של הרייכספוסט, שירות הדואר המרכזי של גרמניה. עם עליית הנאצים לשלטון בשנת 1933, אונזורגה מונה למזכיר המדינה ודה פקטו פיקח על הרייכספוסט. הוא התערב במיוחד למען הפצת תעמולת המפלגה הנאצית ומטרותיה באמצעות שירות הדואר הגרמני. משנת 1937 קיבל את תפקיד שר הרייכספוסט, לאחר התפטרותו של פאול פון אלץ-ריבנאך.

אונזורגה פעל להפצת התעמולה המפלגתית דרך הטלגרף והרדיו. הוא נודע כמי שבמידה רבה בזכותו הפך הדבר לאפשרי מבחינה טכנית. ידוע שהוא גם תרם רבות למחקר לקראת פצצת אטום גרמנית, למרות שתפקידו כשר שירות הדואר הגרמני דרש את מרבית זמנו. הוא הציג עיצובים ותרשימים רבים של רעיונותיו להיטלר עצמו, עמו פיתח חברות אישית<ref>Henry Picker Hitler's table discussions in the leader's headquarters. 1997</ref>.

במהלך תהליך הדה-נאציפיקציה לאחר המלחמה הוצגו אישומים נגדו, בהיותו חבר מוביל במפלגה. עם זאת, מסיבות לא ידועות, האשמות אלה בוטלו מאוחר יותר, ואונזורגה לא נענש על מעורבותו בפשעי הנאצים.

חייו שלאחר המלחמה נותרו מסתוריים. הוא מת ב-1 בפברואר 1962 במינכן בגיל 89.

== קישורים חיצוניים ==

== הערות שוליים ==

קטגוריה:שרי ממשלת גרמניה הנאצית
קטגוריה:מקבלי אות הזהב המפלגתי
קטגוריה:גרמנים שנולדו ב-1872
קטגוריה:גרמנים שנפטרו ב-1962
אני ואתה: 1968-1978 השירים שנשארים

אני ואתה: 1968-1978 השירים שנשארים הוא אוסף של מארז תקליטורים המאגד שירים בולטים שהקליט הזמר אריק איינשטיין בין השנים 1968–1978 בקריירה שלו. המארז יצא בשנת 2008.

האוסף מורכב כך שכל חלק בו מייצג תקופות שונות בקריירה של איינשטיין מאלבומים בתחילת הקריירה שלו שהפכו לקלאסיקות.

המארז אוגד והופק על ידי חברת פונוקול, נערך דיגיטלית מחדש על ידי יואב קוטנר, ויצא במהדורה מוגבלת. את העטיפה עיצבה הילית שפר.

== הרכב המארז ==
*חלק א': הוקלט בשנים 1968 - 1970, אלבומים: "פוזי", "שבלול" ו-"פלסטלינה".
*חלק ב': הוקלט בשנים 1970 - 1973, אלבומים: "פלסטלינה", "בדשא אצל אביגדור", "שירי ילדים", "יסמין" ו-"ארץ ישראל הישנה והטובה".
*חלק ג': הוקלט בשנים 1972 - 1976, אלבומים: "יסמין", "סע לאט", "שירים" ו-"האהבה פנים רבות לה".
*חלק ד': הוקלט בשנים 1976 - 1978, אלבומים: "האהבה פנים רבות לה", "ארץ ישראל הישנה והטובה חלק ב'", "אנשים אוהבים לשיר" (גרסאות הופעה חיה), ו-"ארץ ישראל הישנה והטובה חלק ג'".

==רשימת רצועות==

קטגוריה:אלבומי אריק איינשטיין
קטגוריה:אלבומי חברת פונוקול
קרין רחמים

קרין רחמים (נולדה ב-23 ביוני 1989) היא כדורגלנית ישראלית, המשחקת כמגנה ימנית בקבוצת מ.ס קריית גת בליגת העל בכדורגל נשים וכן בנבחרת ישראל.
מורה לחינוך גופני ומחנכת בבית החינוך שער הנגב.

==ביוגרפיה==
רחמים נולדה וגדלה בקיבוץ נחל עוז, למדה בבית ספר היסודי שער הנגב ובתיכון בית חינוך שער הנגב. החלה לשחק כדורגל בגיל 9 בחוג כדורגל של מועצת שער הנגב, שהיה מיועד לבנים, אולם הפסיקה כעבור זמן קצר. מגיל 12 ועד גיל 15 שיחקה כדורסל בקבוצת נערות בקיבוץ יד מרדכי. בגיל 15 חזרה לשחק כדורגל ועברה לשחק באופן מסודר בקבוצת הפועל באר שבע.

בוגרת תואר ראשון בהוראה בחינוך הגופני ממכללת קיי, וכן בתעודות מדריכת כדורגל, מדריכת חדר כושר ומדריכת ספינינג.

==קריירה מקצועית==
===מועדונים===
בשנת 2004 החלה לשחק בקבוצת הנשים של הפועל באר שבע, ונשארה בקבוצה 9 עונות, עד עונת 2012/2013. בעונת 2013/2014 נכנסה רחמים ל"הסגר" ולא שיחקה באופן פעיל.

לקראת עונת 2014/2015 הצטרפה לקבוצת מ.ס קריית גת בה היא משחקת נכון לשנת 2020 ומשמשת גם כקפטנית הקבוצה. במהלך שנים האלו זכתה עם הקבוצה בשתי אליפויות ובגביע המדינה.
===נבחרת ישראל===
בשנת 2005 זומנה לסגל נבחרת ישראל עד גיל 19 ורשמה במדי הנבחרת ארבע הופעות במסגרת שני קמפיינים של אליפות אירופה לנערות.

בשנת 2018 זומנה לסגל הנבחרת הבוגרת. את הופעת הבכורה ערכה ב-10 באפריל נגד נבחרת סרביה. נכון ליוני 2020, לזכות רחמים 2 הופעות בנבחרת הבוגרת.

==תארים==
===מ.ס קריית גת===
* אליפות המדינה: 2016/2017, 2017/2018
* גביע המדינה: 2015/2016

==קישורים חיצוניים==

* [https://www.football.org.il/players/player/?player_id=62221 פרופיל] באתר ההתאחדות לכדורגל בישראל
* [https://www.uefa.com/womenseuro/teams/players/103863--karin-rahamim/ פרופיל] באתר אופ"א
* בתאל אלון, [https://www.onlife.co.il/health/sport/168469 ליגת העל: "אנחנו משחקות בדיוק כמו גברים, אבל לא משתכרות כמוהם"] באתר onlife, 3 בנובמבר 2018

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות הפועל באר שבע
קטגוריה:כדורגלניות מ.ס. קריית גת
קטגוריה:אשקלון: כדורגלניות
קטגוריה:נחל עוז: אישים
קטגוריה:בוגרות בית חינוך שער הנגב
קטגוריה:בוגרי בית חינוך שער הנגב
קטגוריה:בוגרות המכללה האקדמית לחינוך ע"ש קיי
קטגוריה:בוגרי המכללה האקדמית לחינוך ע"ש קיי
קטגוריה:ישראליות שנולדו ב-1989
קטגוריה:ישראלים שנולדו ב-1989
דוריאן גריי (סרט, 1970)

דוריאן גריי (באנגלית: Dorian Gray; באיטלקית: Il dio chiamato Dorian) הוא סרט משנת 1970 עיבוד לרומן "תמונתו של דוריאן גריי" מאת אוסקר ויילד, שיצא לאור ב-1890. בתפקיד הראשי מככב השחקן הלמוט ברגר. משמעות שם הסרט באיטלקית הוא "אל ששמו דוריאן".

את הסרט ביים מאסימו דאלאמנו, והפיק הארי אלן טאוורס. הסרט מדגיש את הדקדנטיות והארוטיקה של הסיפור, על רקע לונדון בשנות ה-70 של המאה ה-20. המהפכה המינית של סוף שנות השישים ותחילת שנות השבעים מספקת רקע הולם להרפתקאותיו של דוריאן בגרסה זו. כמו כן סגנון הביגוד והאופנה של שנות השבעים מסמל את העולם האסתטי והדקדנטי של סוף המאה התשע עשרה שברומן.

דעות המבקרים על הסרט היו מעורבות. מצד אחד יש שראו בסרט שטויות וניצול מיני, ואילו אחרים ציינו שהסרט צולם בתקופה ייחודית במאה העשרים, כאשר הייתה פתיחות בנושא מיניות, שאיפשרה להציג בסרט סצנות שבספר הוזכרו במרומז.

הבדל ניכר בין גרסה זו לרומן קיים בסצנת הסיום. במקום שדוריאן קורע בסכין את התמונה (ובכך הורג את עצמו), בסרט הוא מתאבד בכוונה באמצעות הסכין.

==צוות השחקנים==
* הלמוט ברגר – דוריאן גריי
* ריצ'רד טוד – בזיל הולוורד
* הרברט לום – הנרי ווטון
* מארי לילידאל – סיביל ויין
* מרגרט לי – גוונדלין
* איסה מירנדה – גברת רוקסטון
* אלאונורה רוסי דראגו – גברת קלוסטון
* מריה רום – אליס קמפבל
* סטיוארט בלק – גים
* בריל קנינגהאם – אדריאן

==קישורים חיצוניים==

* 
==הערות שוליים==

קטגוריה:לונדון בקולנוע
קטגוריה:סרטים המבוססים על "תמונתו של דוריאן גריי"
קטגוריה:סרטים באנגלית
קטגוריה:סרטי להט"ב גרמניים
קטגוריה:סרטי להט"ב בריטיים
קטגוריה:סרטים איטלקיים
קטגוריה:סרטי 1970
קטגוריה:סרטי אימה מ-1970
הדור הבא (סרט)

הדור הבא (באנגלית: Next Gen) הוא סרט הנפשה ממוחשבת אמריקאי-קנדי-סיני, מסוגת פעולה ומדע בדיוני, שמבוסס על הקומיקס "7723" מאת ואנג נימה. הסרט בוים על ידי קווין ר. אדמס וג'ו קסנדר, והופק על ידי Baozou Manhua, Alibaba Pictures ו-Tangent Animation.

הסרט הופץ על ידי שירות הסטרימינג נטפליקס ב-7 בספטמבר 2018 ודובב לשפות שונות, ביניהן עברית, כאשר זהו הסרט המקורי הראשון של השירות שדובב לשפה זו.

== תקציר העלילה ==
מיי היא נערה שחיה בעולם עתידני שבו רובוטים הם בעלי תפקידים שגרתיים שממלאים מגוון פונקציות בחיי היומיום. רובוט אישי הוא גאדג'ט נפוץ. אביה של מיי עזב אותה ואת אימה כשהייתה ילדה קטנה וזיכרון הנטישה הזו צובע את כל חייה. לאחר הנטישה של האב פנתה האם להפיג את הכאב באמצעות הכהיית חושים שמאפשרים הרובוטים (על משקל האסקפיזם שמציעים מסכים בימינו) ובמקום להיקשר למיי דווקא התכנסה בעולמה שלה ונוצר ביניהן ריחוק רגשי. ההקשרות הזו של האמא לרובוטים גורמת למיי לשנוא אותם. 
במסגרת ביקור עם אימה בבנייני חברה שמייצרת רובוטים לרגל הוצאה לשוק של דגם חדש של רובוט מעירה בטעות מיי רובוט סודי ביותר, וקשר מפתיע מתחיל להירקם ביניהם. הם נלחמים ביחד בבריונים ומנסים לסכל מזימה מרושעת.

== מדבבים ==
{| class="wikitable"
!תפקיד
!מדבב באנגלית
|-
|7723
|ג'ון קרסינסקי
|-
|מאי סו
|שרלין יי
|-
|ג'סטין פין
|ג'ייסון סודייקיס
|-
|מומו
|מייקל פניה
|-
|ד"ר טאנר רייס
|דייוויד קרוס
|-
|מולי סו
|קונסטנס וו
|-
|גרינווד
|קיאנה לד
|-
|אני
|אנה אקנה
|-
|RJ
|קיטנה טרנבול
|-
|זוּטָר
|ג'ט יורגנסמאייר
|-
|ריק
|איזאק ראיין בראון
|}

== קישורים חיצוניים ==

*

קטגוריה:סרטים באנגלית
קטגוריה:סרטי 2018
קטגוריה:סרטי הנפשה אמריקאיים
קטגוריה:סרטי אנימציה ממוחשבת
קטגוריה:נטפליקס: סרטים
קטגוריה:סרטי מדע בדיוני מ-2018
Goodbye (שיר של ג'ייסון דירולו ודייוויד גטה)

Goodbye (בעברית: להתראות) הוא סינגל של המוזיקאי האמריקאי ג'ייסון דירולו והתקליטן הצרפתי דייוויד גטה, אשר הוקלט על ידי דרולו, הראפרית הטרינידדית ניקי מינאז' והמוזיקאי הצרפתי וילי ויליאם, מתוך אלבום האולפן השביעי של גטה, 7. השיר יצא לאור ב-24 באוגוסט 2018, על ידי חברת התקליטים האחים וורנר, כסינגל השישי מתוך האלבום.

השיר מכיל בתוכו סימפול מתוך הלהיט הידוע "Time to Say Goodbye", של שרה ברייטמן ואנדראה בוצ'לי.

== רקע וכתיבה ==
ב-24 באוגוסט 2018 חשף גטה את הסינגלים השישי והשביעי מאלבומו השביעי, 7, "Goodbye" ו"Drive".<ref></ref> בעוד בשיר "Goodbye" משתתפים ג'ייסון דירולו וניקי מינאז', ששיתפו פעולה קודם לכן כארבע פעמים, בהם בלהיט "Swalla", שיצא לאור שנה לפני צאת השיר. השיר נכתב על ידי ג'ייסון דירולו, דייוויד גטה, ניקי מינאז', וילי ויליאם, קרטיס גריי, ארט ביטז, דייוויד סנט פלאור, די ג'יי פאוליטו, פרנצ'סקו סרטורי, פרנק פיטרסון, ג'מי סיסוקו, JVZEL, קינדה, לוסיו קווארנטוטו, פיל גרייס ו-וודקה, והופק על ידי דייוויד גטה, דייוויד סנט פלאור, פיל גרייס ו-וודקה. השיר מכיל בתוכו את סגנונות ה-EDM וה-R&B.<ref></ref><ref></ref> השיר הוא בשפה האנגלית, ומשלב בתוכו גם בית בספרדית המבוצע על ידי וילי ויליאם.

בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-218 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר עלה לערוץ היוטיוב הרשמי של דירולו ב-22 באוקטובר 2018. נכון ליוני 2020, מונה הצפיות של הקליפ עומד על כ-124 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)<ref></ref>
|פלטינה
|70,000<small></small>
|-
!איטליה (FIMI)<ref></ref>
|זהב
|25,000<small></small>
|-
!פולין (ZPAV)<ref></ref>
|זהב
|10,000
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!מקור
|-
!עולם
|24 באוגוסט 2018
|הורדה דיגיטלית
| rowspan="2" |מקורי
|What a Music • פרלופון • בלוגה הייטס • האחים וורנר
|<ref></ref>
|-
!ארצות הברית
|4 בספטמבר 2018
|רדיו להיטים עכשוויים
|האחים וורנר
|<ref></ref>
|-
!עולם
|23 בנובמבר 2018
|הורדה דיגיטלית
|רמיקס של ריהאב
|What a Music • פרלופון • בלוגה הייטס • האחים וורנר
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'ייסון דירולו
קטגוריה:שירי דייוויד גטה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים על פרידה
קטגוריה:שירי R&B
פרפרים (שיר של אורי בנאי)

פרפרים הוא פזמון שכתב, הלחין וביצע אורי בנאי. השיר יצא לאור בשנת 2000.

==רקע==
השיר נכלל באלבום הבכורה של אורי בנאי. הוא יצא כסינגל ראשון מהאלבום שנקרא "פרפרים". השיר למצליח ביותר של בנאי מתוך האלבום, שהניב גם סינגל מצליח אחר בשם "הזמנה לחתונה". חברת "הד ארצי" שבה הופק התקליט, שילבה את השיר באחד מאלבומי סדרת "היטמן" (שכללו להיטים לועזיים בלבד), מה שפגע במכירות אלבומו של בנאי.

השיר נכתב על ידי בנאי על לני שחף, זוגתו ולימים אשתו, בתחילת ההיכרות איתה.

==מצעדים==

==קישורים חיצוניים==

* 

==הערות שוליים==

קטגוריה:שירי 2000
פיטרה

פיטרה (בערבית: فطرة, תעתיק מדויק: פִטְרַה) הוא מושג בתאולוגיה האסלאמית, שמתאר את המצב הטהור בו נמצאים לכאורה כל האנשים לאחר לידתם. ניתן לתרגם את המילה באופן מילולי כ"טבע מולד"<ref></ref>. לפי האסלאם, המונותאיזם טבוע באדם מלידתו, ולכן כשאדם מתאסלם, מתייחסים אליו המוסלמים כאל אדם שחזר כביכול אל דתו המקורית, ולא כאל אדם שהמיר את דתו לדת חדשה.

יש המגדירים את הפיטרה כנטייה מולדת באדם להכיר בקיומו של אללה ולהבחין בין טוב לרע<ref></ref>. לפי חלק מהמסורות האסלאמיות, גידול הזקן וגילוח הזקן הם חלק מהפיטרה<ref></ref>. יש הגורסים כי דרך החניף נכללת אף היא בפיטרה<ref></ref>.

==קישורים חיצוניים==

== הערות שוליים ==

קטגוריה:אסלאם
מחכים לברברים (סרט)

מחכים לברברים (באנגלית: Waiting to the Barbarians) הוא סרט דרמה משנת 2019 בבימויו של הבמאי הקולומביאני סירו גרה, שזהו סרטו הראשון שדובר אנגלית. הסרט מבוסס על הרומן באותו שם מאת ג'ון קוטזי. בסרט מככבים ג'וני דפ, מארק ריילנס, רוברט פטינסון, גאנה באיארסאיחאן וגרטה סקאקי. הסרט הוקרן בבכורה בפסטיבל ונציה ב-6 בספטמבר 2019. הוא מתוכנן לצאת לאקרנים ב-7 באוגוסט 2020 על ידי Samuel Goldwyn Films.

==עלילה==

חייו השלווים של שופט ביישוב השוכן בפאתי ממלכה עלומה, מתערערים עם בואו של כוח מיוחד בפיקודו של קולונל ג'ול. ישנן שמועות לפיהן הברברים מתכננים מתקפה על הממלכה. מסיבה זו קולונל ג'ול ואנשים מקיימים משלחת לחבל הארץ מעבר לגבולות הממלכה. הם אוסרים כמה "ברברים", מביאים אותם ליישוב, מענים אותם, הורגים כמה מהם ויוצאים לעיר הבירה כדי להכין תוכנית מתקפה גדולה יותר כנגד הברברים. במקביל, נרקמים יחסים בין השופט לבין "נערה ברברית" שהושארה מאחור על ידי החיילים, לאחר שגרמו לה לעיוורון ונכות. בסופו של דבר, השופט מחליט לקחתה בחזרה אל אנשיה. לאחר מסע הרה סכנות באדמות השוממות, הוא שב לכפרו. זמן קצר לאחר מכן, כוחות הממלכה חוזרים והשופט מוצא עצמו מתמודד עמם.

== שחקנים ודמויות ==

== הפקה ==
הפקת הסרט הוכרזה באוקטובר 2016 כשהקולנוען סירו גרה נשכר לביים את העיבוד לרומן מחכים לברברים. מארק ריילנס לוהק לככב בסרט.<ref></ref>

במאי 2018 נודע שג'וני דפ יצר קשר עם גרה כדי להופיע בסרט. רוברט פטינסון חשף גם כי הוא לוהק לתפקיד בסרט.<ref></ref> דפ אישר באוקטובר שיככב בסרט וחשף שהצילומים היו אמורים להתחיל בסוף החודש במרוקו, ובהמשך נקבע שהצילומים יחלט ב-29 אוקטובר.<ref></ref> ההפקה הושלמה ב-14 בדצמבר 2018.<ref></ref>

== הפצה ==
הסרט הוקרן בבכורה עולמית בפסטיבל ונציה ב-6 בספטמבר 2019.<ref></ref> חברת Samuel Goldwyn Films רכשה את זכויות ההפצה של הסרט בארצות הברית והודיע כי ייצא לאקרנים ב-7 באוגוסט 2020.<ref></ref><ref></ref>

== קישורים חיצוניים ==

* 

== הערות שוליים ==

קטגוריה:סרטי דרמה איטלקיים
קטגוריה:סרטים איטלקיים
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטי 2019
לה בל פרונייר

לָה בֶּל פֶרונְיֶיר (בצרפתית: La Belle Ferronnière) הוא ציור שמן מעשה ידי הצייר לאונרדו דה וינצ'י, שצויר בין השנים 1495–1499. היצירה מוצגת במוזיאון הלובר בפריז.<ref name="LP1">

</ref><ref name="LP2">

</ref>

==היסטוריה ==
היצירה מתוארכת לשהותו הראשונה של האמן במילאנו. היא הוזכרה לראשונה, תוך יחוס ללאונרדו דה וינצ'י, בשנת 1642, כחלק מהאוסף המלכותי של טירת פונטנבלו.

הציור ידוע באופן אוניברסלי בשם הצרפתי "לה בֶּל פֶרוֹנייר", שם שיוחס לו כתוצאה מטעות בקטלוג שנעשתה בשנת 1709, ואשר בלבלה בינו לבין ציור אחר באותו השם, של אישה בפרופיל. המשמעות המילולית של השם: "אשתו היפה של סוחר כלי המתכת", בהתייחסות לתכשיט שהדמות עונדת על מצחה, תוך בלבול קל בין "תכשיט" ל"כלי מתכת".<ref name="LP1"></ref> לפני כן הציור נקרא "דיוקן של דוכסית ממנטובה".

ציור זה, שלעיתים קרובות סובל מהערכת חסר, הוא הדיוקן הידוע האחרון שאותו צייר דה וינצ'י לפני המונה ליזה, שאותה החל לצייר בפירנצה בשנת 1503.<ref name =B1>
 
</ref>

==תיאור היצירה==
היצירה תואמת לחלוטין יצירות אחרות מאותן שנים, כמו "דיוקנו של מוזיקאי" ו"הגבירה עם ההרמין" (שנוצרה מאותו גזע עץ אלון), ומשקפת את המחקרים האופטיים האינטנסיבים של אותה תקופה, דבר הניכר בהדהוד היפה של השמלה האדומה על לחי הפנים האניגמטיות.

הציור מציג חזה וראש של גברת צעירה על רקע כהה, מאחורי מעקה דמוי כן. הצבתה בצורה זו נועדה לעורר השוואה עם פרוטומות, שכן דה וינצ'י האמין שניתן לגרום לציור להראות יותר "אמיתי" מפסל, למרות חסרונו של המימד השלישי.<ref name=LSLK></ref>

הדמות מוצגת עם פיתול כפול, החזה מופנה שמאלה, והראש חזיתית, כאילו מישהו הסב את תשומת ליבה לעניין כלשהו. הפנים היפות מציעות עצמן לבחינת הצופה, אך היא מסיטה את מבטה הצידה, בלא לשמור על קשר עין, ומשדרת חוסר נגישות חידתי. הסטת המבט הפתאומית מעניקה תחושה של אנרגיה מאופקת וחיוניות יוצאת דופן, ומבטיחה התבוננות פסיכולוגית חודרת אל מחשבותיה הפנימיות.

כמו "הגבירה עם ההרמין", בגדי הגברת מעודנים מאוד, אך לא מפוארים וללא תכשיטים ראוותניים. היא לובשת שמלה עם מחשוף מלבני ושרוולים הניתנים להחלפה, על פי אופנת התקופה, אשר במקרה זה קשורים בסרטים המראים את שרוולי הפאף של החולצה הלבנה מתחתיהם. סביב צווארה כרוכה שלוש פעמים שרשרת בעלת שני גוונים, ועליה תלוי סרט בגובה החזה. היא עונדת על מצחה חוט דק אשר מייצב את שערה, כמו "הגבירה עם ההרמין", ותכשיט אודם קטן במרכז המצח.
===זהות הדמות ===
לודוביקו ספורצה, רעייתו (משמאל, ציור של [[ג'ובאני אמברוג'יו דה פרדיס ), הגבירה עם ההרמין, לה בל פרונייר]]
זהותה של הדמות יוחסה בתחילה באופן דיסקרטי לפילגשו של פרנסואה הראשון, מלך צרפת. מאוחר יותר זוהתה כלוקרציה קריבלי, פילגשו של לודוביקו ספורצה, דוכס מילאנו בפועל ופטרונו של לאונרדו דה וינצ'י החל משנת 1483, כאשר עבר להתגורר בעיר. אפשרות נוספת היא שמדובר בצ'צ'יליה גלראני, פילגש אחרת של לודוביקו, בגיל מבוגר יותר מזה שבו הוא תוארה בציור הגבירה עם ההרמין. קיים דמיון ביטוי עדין (המבט קר הרוח) בין שתי הנשים.

עם זאת, לדעתם של חוקרי האמנות לוק סייסון ולארי קיית', הדמות המוצגת בציור היא ככל הנראה ביאטריצ'ה ד'אסטה, רעייתו של לודוביקו ספורצה. דה וינצ'י תיאר את תווי פניה בצורה כל כך קרובה לשלמות, תוך שימוש בפרופורציות גאומטריות אלוהיות, שייתכן ונחשבה ליפהפייה מושלמת.<ref name=LSLK>
 
</ref>

==קישורים חיצוניים ==

== הערות שוליים ==

קטגוריה:ציורי שמן
קטגוריה:דיוקנאות נשים
קטגוריה:לאונרדו דה וינצ'י: ציורים
קטגוריה:ציור של תקופת הרנסאנס
קטגוריה:ציורים מהמאה ה-15
קטגוריה:מוזיאון הלובר: ציורים
שרה שוורץ

שרה שוורץ (7 באפריל 1958 – 11 בנובמבר 2002) הייתה שוטרת במשטרת ישראל, שעוטרה בעיטור האומץ של המשטרה.

==ביוגרפיה==
שרה שוורץ נולדה ברחובות וגדלה בנס ציונה.

ב-29 במאי 1989 הצילה השוטרת שוורץ ילד ממלתעות כלב שתקף אותו. ב-4 בספטמבר 1990 היא עוטרה על פעולתה בעיטור האומץ. זה היה נוסח כתב העיטור:

ב-11 בנובמבר 2002 נהרגה שוורץ בתאונת דרכים בנס ציונה תוך כדי מילוי תפקידה. היא נפגעה על ידי אופנוע כבד, פונתה לבית חולים ומתה שם מפצעיה.

שרה שוורץ הניחה אם, בעל ושתי בנות. היא נקברה בבית הקברות הצבאי בנס ציונה.

==קישורים חיצוניים==
* [https://lezichram.police.gov.il/main/nofel/35609 שרה שוורץ], באתר משטרת ישראל
* [https://www.izkor.gov.il/שרה%20שוורץ/en_bc2b191c13f78d5ca79bcf67fede6247 שרה שוורץ], באתר יזכור
* [https://www.gvura.org/a346414-רס-מ-שרה-שוורץ שרה שוורץ], באתר הגבורה

קטגוריה:שוטרות ישראליות
קטגוריה:שוטרים שעוטרו בעיטור האומץ
קטגוריה:חללי משטרת ישראל
קטגוריה:הרוגות תאונות דרכים בישראל
קטגוריה:נס ציונה: אישים
קטגוריה:ישראליות שנולדו ב-1958
קטגוריה:ישראלים שנולדו ב-1958
קטגוריה:ישראליות שנפטרו ב-2002
קטגוריה:ישראלים שנפטרו ב-2002
כף ג'ונס (אנטארקטיקה)

כף ג'ונס (באנגלית: Cape Jones) היא לשון יבשה, באזור חוף בורכגרווינק, בארץ ויקטוריה, שבאנטארקטיקה.

הכף מהווה את הקצה הדרומי של חצי האי דניאל.

הכף ממוקמת בסמוך מדרום להר לאבוק.

== היסטוריה ==
=== גילוי ומיפוי הכף ===

הכף התגלתה בינואר 1841 על ידי סר ג'יימס קלארק רוס.

=== מקור השם ===

רוס קרא לחצי האי על שמו של קפטן ויליאם ג'ונס (William Jones), מהצי המלכותי הבריטי.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:7633 כף ג'ונס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7227&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף ג'ונס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ג'ונס
ג'ונס
הר לאבוק

הר לאבוק (באנגלית: Mount Lubbock) הוא פסגה באזור חוף בורכגרווינק של ארץ ויקטוריה, שבאנטארקטיקה.

גובהה של הפסגה 1,630 מטרים מעל פני הים.

הפסגה ממוקמת בסמוך מצפון לכף ג'ונס, בקצה הדרומי של חצי האי דניאל.

== היסטוריה ==
=== גילוי ומיפוי הכף ===

הכף התגלתה בינואר 1841 על ידי סר ג'יימס קלארק רוס.

=== מקור השם ===

רוס קרא לחצי האי על שמו של סר ג'ון לאבוק (Sir John Lubbock, 3rd Baronet,) הגזבר של החברה המלכותית.

== לקריאה נוספת ==

<div class="mw-content-ltr">• Sir James Clark Ross, [https://books.google.co.il/books?id=QDsNAAAAIAAJ&pg=PA364&lpg=PA364&dq=%22Mount+Lubbock%22&source=bl&ots=2xEpwZXdhH&sig=ACfU3U3izpyGrJIVS1My8eQ-WFrJXszNKQ&hl=en&sa=X&ved=2ahUKEwip0uissJvqAhVNsaQKHSObDCUQ6AEwAnoECAwQAQ#v=onepage&q=%22Mount%20Lubbock%22&f=false A Voyage of Discovery and Research in the Southern and Antarctic Regions], P 201</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=RA2-PA231&lpg=RA2-PA231&dq=%22Mount+Lubbock%22&source=bl&ots=6TUhFBJi4N&sig=ACfU3U32BBbRo-Ir0NbQHXJcn0ZktcGLfA&hl=en&sa=X&ved=2ahUKEwip0uissJvqAhVNsaQKHSObDCUQ6AEwBnoECAsQAQ#v=onepage&q=%22Mount%20Lubbock%22&f=false Sailing Directions for Antarctica: Includes Islands South of Latitude 60°], P 231</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9101 הר לאבוק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=113804 הר לאבוק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8697&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר לאבוק] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=57632 הר לאבוק] באתר marineregions

== הערות שוליים ==

לאבוק
לאבוק
כף פיליפס (אנטארקטיקה)

כף פִילִיפְּס (באנגלית: Cape Phillips) היא לשון יבשה, באזור חוף בורכגרווינק, בארץ ויקטוריה, שבאנטארקטיקה.

הכף ממוקמת באמצע החוף המזרחי של חצי האי דניאל.

15 קילומטרים מדרום מזרח להר ברוסטר.

== היסטוריה ==
=== גילוי ומיפוי הכף ===

הכף התגלתה בינואר 1841 על ידי סר ג'יימס קלארק רוס.

=== מקור השם ===

רוס קרא לחצי האי על שמו של לוטננט צ'ארלס ג'י. פיליפס (Charles G. Phillips), מאה"מ טרור.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11720 כף פיליפס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11218&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף פיליפס] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/phillips%2c-cape_antarctica_6623236 מזג אוויר נוכחי מעודכן בכף פיליפס]
** [https://www.meteoblue.com/en/weather/14-days/phillips%2c-cape_antarctica_6623236 תחזית מזג אוויר עדכנית ארוכת טווח עבור כף פיליפס]
** [https://www.meteoblue.com/en/weather/archive/yearcomparison/phillips%2c-cape_antarctica_6623236 נתוני מזג אוויר היסטוריים וסטטיסטיקות מזג אוויר עבור כף פיליפס]

== הערות שוליים ==

פיליפס
פיליפס
סודרא

יהודי מתימן חובש סודר
סוּדָר (בארמית: סוּדָרא) הוא כיסוי ראש יהודי מסורתי, המלופף סביב הראש בדומה לכאפייה או לטורבן. הסודר היה נפוץ בעבר אצל יהודי ארצות האסלאם.<ref></ref> הוא נלבש על ידי יהודים במשך אלפי שנים עד שנאסר ללבישה בגלות, וקיימים מספר אזכורים אליו במקורות, במיוחד בתלמוד הבבלי.

עקב הדימוי הרב לכאפייה הערבית לעיתים הסודרא נקראת כיום "כאפייה יהודית". זאת למרות העובדה כי סודר וכאפייה הן לבוש מדברי נפוץ ויעיל שאינו בעל ערך פוליטי או לאומני.

== אטימולוגיה ==
השם "סודרא" מגיע מארמית, ומהווה גיזרון של המילה הלטינית "sudarium", שמשמעותה מטפחת, או פיסת בד.<ref></ref> לעומת זאת, התלמוד הבבלי פירש את המילה כראשי תיבות לפסוק "סוֹד ה׳ לִירֵאָיו" ().<ref></ref>

== היסטוריה ==
הסודר היה בשימוש במשך חלק ניכר מההיסטוריה היהודית. יהודים בארץ ישראל בתקופת המקרא ובתקופה ההלניסטית נהגו לחבוש על ראשם בד, שלופף בהתאם לצורך לצורה המזכירה כובע גרב, כאפייה, או טורבן.<ref></ref> הסודר הוזכר במקורות רבים, ישירות או בעקיפין. תרגום רות מתרגם את הביטוי "מטפחת", המופיעה במגילת רות כ "סודרא".<ref></ref> בגמרא מוזכר הסודר כמשמש גם כצעיף הלבוש סביב לצוואר<ref></ref> וגם ככובע המלופף ישירות סביב הראש.<ref></ref> בזמנים המודרניים מרבית היהודים הפסיקו ללבוש את הסודר, כאשר הדבר קשור לתהליכים רבים, ובפרט לאיסורים על לבישת כיסוי ראש שהוטלו על מיעוטים דתיים שחיו תחת שלטון אסלאמי על מנת להשפילם, כפי שהתבטא בחוק התימני משנת 1666, האוסר על יהודים לחבוש טורבן או כאפייה.<ref></ref> 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:לבוש יהודי
קטגוריה:כיסויי ראש
קטגוריה:יהדות ארצות האסלאם
בית הכנסת אוריול

בית הכנסת אוריול (ברוסית: Орловская синагога) הוא מבנה יהודי בעיר אוריול, בית הכנסת היחיד בעיר ובפרבריה.

== היסטוריה ==
בשנת 1880 התגוררו באוריול יותר מ-500 יהודים. בית התפילה היהודי הראשון נפתח בשנת 1876 ברחוב מושקובסקאיה (הבניין לא השתמר). עד אז מנתה הקהילה הדתית היהודית כמאתיים איש.

בשנת 1880 עתרה קבוצת יהודים לפתיחת בית כנסת שני. חוסר שביעות רצונם מהקיים בא לידי ביטוי בכך שבקרב חברי הקהילה שררה עוינות וחשדנות כלפי תנועת החסידות שהתעוררה אז. בעניין זה הוגשה תלונה למשרד הפנים הקיסרי נגד הרב החסידי.<ref name="ЕврЭнц."></ref>

בשנת 1905, ברחוב ניקיטסקאיה 2 (כיום סובייטסקאיה), נבנה מקווה טהרה המחולק לאגף גברים ואגף נשים. בשנת 1909, בעזרת הקהילה, החלו בבניית בית תפילה יהודי - בית כנסת. הפרויקט בוצע על ידי המהנדס המחוזי פ. ו. גברילוב בהשתתפות אדריכל העיר א. חימץ. הבנייה הושלמה בחג הפסח שנת 1911, והפתיחה הרשמית התקיימה בשנת 1912. לאחר קצת יותר מעשר שנים, באביב 1923, סגר המשטר הסובייטי את בית הכנסת.

בשנים שונות השתכנו במבנה ארגונים שונים כמו בורסת הפועלים, יחידת כיבוי אש, משטרה, בית ספר, מועדון טיסה, בית מלאכה, מכללה והסניף המקומי של החברה לסיוע ובניית הגנה כימית ואווירית. הבניין נפגע קשה בשנות מלחמת העולם השנייה וגם כתוצאה משיפוצים ושחזורים רבים, הוא איבד לחלוטין את המתווה הפנימי שלו והכיפה שעיטרה אותו לא נשמרה.

בשנת 1945 נפתח בית כנסת חדש ברחובות סאקו ו-ואנצטי, אליו הגיעו עד 150 איש במהלך החגים.

לא הרחק מבית הכנסת, בגדה הימנית של נהר האוקה, היה בית קברות יהודי (מאחורי מפעל גבס בכביש המהיר למוסקבה), שפעל משנות הארבעים של המאה העשרים עד שנסגר בשנת 1962.

בשנת 1992 נוצרה מחדש הקהילה הדתית היהודית בעיר. בעקבות התדיינות משפטית באשר לבעלות על המבנה, בין יהודי העיר לממשלת מחוז אוריול, הגיעו הצדדים להסדר פשרה במרץ 2016 וב-21 בנובמבר הוחזר בניין בית הכנסת לקהילה היהודית של אוריול.

בהחלטת המועצה המקומית, מיום 6 ביולי 1993, נכלל בניין בית הכנסת בפנקס הממשלתי למבנים בעלי מורשת תרבותית ומחוזית:<ref>[http://www.orel-adm.ru/index.php?option=com_k2&view=itemlist&task=category&id=264:ob%27ektyi-kulturnogo-naslediya-goroda-orla Список объектов культурного наследия — Объекты культурного наследия города Орла]</ref> המשמעות היא שאסור להרוס את המבנה ויש לשמרו.

==קישורים חיצוניים==

== הערות שוליים ==

קטגוריה:רוסיה: בתי כנסת
קטגוריה:אוריול
מיכאיל קוז'וחוב

מיכאיל יורייביץ' קוז'וחוב (ברוסית: Михаи́л Ю́рьевич Ко́жухов; נולד ב-16 בדצמבר 1956, מוסקבה) הוא עיתונאי ומנחה טלוויזיה רוסי. שימש כדובר ראש ממשלת רוסיה בשנים 1999–2000. נוהג להנחות תוכניות טיולים ומסעות.

== קריירה==
קוז'וחוב הנחה את תוכנית הטלוויזיה "בחיפוש הרפתקאות" של רשת VGTRK, עבור התכנית קיבל את פרס TEFI בשנת 2004 <ref></ref> הוענק לו גם מסדר הכוכב האדום.<ref name="Rossiya 1"></ref>

קוז'וחוב סיים את לימודיו במכון המוסקבאי לשפות זרות בשנת 1979 ולמד ספרדית, פורטוגזית ואנגלית והוא מעיד שהוא מבין איטלקית.<ref name="Rossiya 1"/> בשנים 1985–1989 עבד ככתב של קומסומולסקאיה פראבדה באפגניסטן וכתב את הספר כוכבים זרים מעל קאבול (Над Кабулом чужие звезды).

בשנים 1989–1994 עבד בעיתון איזבסטיה ככתב באמריקה הלטינית ובשנת 1993 היה מהכתבים הרוסיים הראשונים לראיין את רודן צ'ילה אוגוסטו פינושה ובשנת 1996 החל לעבוד בחברת הטלוויזיה VID. קוז'וחוב היה מחבר ומנחה התוכנית "עשה צעד" ברשת TVS הרוסית. בשנים 1999–2000 שימש קוז'וחוב כמזכיר העיתונות של ולדימיר פוטין ודובר ראש ממשלת רוסיה.

לאחר עבודתו ב עבר לערוץ הראשון להגיש בה תוכניות שונות ולהפיק תוכניות שונות. בשנת 2005 עבר לערוץ רוסיה-1 של החברה הממשלתית לרדיו וטלוויזיה.

== קישורים חיצוניים ==

* 

== הערות שוליים ==

קטגוריה:עיתונאים רוסים
קטגוריה:מנחי טלוויזיה רוסים
קטגוריה:דוברי ראש ממשלת רוסיה
קטגוריה:סגל VGTRK
קטגוריה:סגל ערוץ 1 הרוסי
קטגוריה:זוכי פרס TEFI
קטגוריה:רוסים שנולדו במאה ה-20
קטגוריה:רוסים שנולדו ב-1956
יחסי אקוודור–יפן

שר החוץ של אקוודור, ריקרדו פאטיניו, ושגריר יפן באקוודור, טורו קודאקי, לאחר שחתמו על הסכם דו-צדדי בתחום ה[[חינוך. 2013.]]
יחסי אקוודור–יפן הם היחסים הדיפלומטיים בין רפובליקת אקוודור לבין יפן. אקוודור ויפן חברות בארגון לשיתוף פעולה בין מזרח אסיה לבין אמריקה הלטינית.

== היסטוריה ==
במחצית הראשונה של המאה ה-20, בניגוד למדינות אמריקה הדרומית האחרות, ההגירה היפנית לאקוודור הייתה קטנה ואיטית. שתי המדינות כוננו יחסים דיפלומטיים רשמיים ב-26 באוגוסט 1918 בעקבות חתימת חוזה ידידות, סחר וניווט בין אקוודור ליפן. חתימת החוזה נערכה בעיר וושינגטון די.סי, ארצות הברית. באותה השנה, אקוודור פתחה קונסוליה בעיר יוקוהמה ביפן. בשנת 1934 יפן פתחה צירות דיפלומטית באקוודור. כמה שנים לאחר מכן, מינתה אקוודור את הסופר חורחה קררה אנדרדה לקונסול האקוודורי ביפן.

במהלך ראשית מלחמת העולם השנייה, אקוודור שמרה על מדיניות נייטרלית ובדלנית. לאחר המתקפה על פרל הארבור, אקוודור שינתה את עמדתה וניתקה את היחסים הדיפלומטיים שלה עם מעצמות הציר, שכללו גם את יפן בינואר 1942. בעקבות הפעלת לחצים על אקוודור ממדינות אמריקה הדרומית, גירשה אקוודור מהגרים יפנים ואקוודורים ממוצא יפני לארצות הברית, שם הושמו במחנות מעצר. אקוודור חידשה את היחסים הדיפלומטיים שלה עם יפן בשנת 1954.

בשנת 1961 שתי המדינות שדרגו את הצירויות הדיפלומטיות שלהם לשגרירויות. בשנת 1979, הוקם בית ספר בינלאומי יפני, בבירת אקוודור, קיטו. ב-1990 הסוכנות לשיתוף פעולה בינלאומי ביפן (JICA) הקימה משרד ייצוגי באקוודור.

== ביקורים רמי דרג ==
=== מאקוודור ליפן === 
* 2002 – גוסטבו נובואה, נשיא אקוודור לשעבר.
* 2010 – רפאל קוראה, נשיא אקוודור לשעבר.
* 2018 – לנין מורנו, נשיא אקוודור הנוכחי.

=== יפן לאקוודור === 
* 2018 – שר החוץ היפני, טארו קונו.

== הסכמים דו-צדדיים ==
* 1918 – חוזה ידידות, סחר וניווט.
* 1992 – הסכם לשיתוף פעולה טכני.
* 2014 – הסכם לשיתוף פעולה בתחום הבריאות ובחקלאות.
* 2018 – הסכם לשיתוף פעולה אנרגטי.

== סחר ==
בשנת 2017, שוויו של הייצוא האקוודורי ליפן עמד על 88.3 מיליארד ין וכלל בעיקר נפט גולמי, בננות, דגים ועץ. באותה השנה, שוויו של הייצוא היפני לאקוודור עמד על 44.2 מיליארד ין וכלל בעיקר מכונות, רכבים וברזל.

== קישורים חיצוניים ==

== הערות שוליים ==
בית הכנסת המרכזי בפרם

בית הכנסת המרכזי של פרם (ברוסית: Центральная пермская синагога) ממוקם בפרם ברחוב יקטרינה ברובע לנינסקי בעיר.

הקהילה היהודית חיה בפרם שנים 1850 - 1877. כבר היה לה בית התפילה - בניין העץ שלו היה ממוקם באתר של בית כנסת מודרני. בשנת 1912 אישרה מחלקת הבנייה במועצת העיר פרם את הפרויקט להקמת בית כנסת מאבן במקום בית תפילה מעץ. בניין האבן של בית הכנסת הוקם בשנת 1913. בנובמבר 1929 נסגר בית הכנסת על ידי הרשויות. כאן, במשך תקופה מסוימת, עבד תיאטרון פרם לנוער העובד, שאורגן בשנת 1927 (כיום התיאטרון האקדמי של פרם), שאורגן על ידי אנרגוסביט, ארגונים אחרים ולבסוף המרכז המדעי של פרם וסניף אוראל של האקדמיה הרוסית למדעים.

בשנת 1994 בניין בית הכנסת הוחזר לקהילה היהודית.

== מאפיין ==
בניין בית הכנסת הוא מבנה דו קומתי ומוארך. החזית מורכבת מחלקים עיקריים ונמוכים. בחלקו המזרחי התחתון של הבניין נמצא גרם מדרגות המוביל לקומה השנייה. מעל אולם התפילה גרם מדרגות אבן רחב מעוטר במעקות ברזל יצוק.

== לקריאה נוספת ==
<div class="mw-content-ltr">
* Спешилова Е. А. Старая Пермь: Дома. Улицы. Люди. 1723-1917. — Пермь: Курсив, 1999. — 580 с. — 5000 экз.
</div>

== קישורים חיצוניים ==

* 

קטגוריה:רוסיה: בתי כנסת
קטגוריה:פרם (עיר)
קטגוריה:1913 ברוסיה
התקריות בגבול הודו–סין (2020)

התקריות בגבול הודו–סין הן סדרה של התכתשויות בין הכוחות המזוינים ההודים והסינים שהחלו ב-5 במאי 2020 באזור קו השליטה שנמצא באזור קשמיר ומהווה הסלמה מתמשכת באזור זה ובסכסוך על השליטה באזור.

ההסלמה הגיעה לשיא בהתכתשות שהתקיימה ב-15 ו-16 ביוני, בהן חיילים הודים וסינים נלחמו באזור עמק נהר גאלוואן. שני הכוחות לחמו בידיהם (הסכמים ואמנות בין המדינות לא מתירות לחיילים לשאת כלי נשק), אם כי ההודים גורסים שהסינים השתמשו באלות ומוטות עם מסמרים בולטים ככלי נשק מאולתרים.

באירוע זה ההודים הצהירו ש-20 מחייליהם (כולל המפקד של החיילים ההודים) נהרגו עקב נפילה מצוקים והיפותרמיה. הסינים הודו ש-43 מחייליהם נפצעו והמפקד של חייליהם נהרג. מספר סוכנויות ידיעות הצהירו ש-10 חיילים הודים מתוכם 4 קצינים נלקחו בשבי. אלה שוחררו ב-18 ביוני.

אף על פי ששני הצדדים הצהירו שהם פועלים למניעת הסלמה נוספת, שני הצדדים ביטלו את ההגבלות על נשיאת הנשק באזור קו השליטה המעשית, והפנו כוחות לאזור.

== רקע ==

== קישורים חיצוניים ==

* 
* 
* 

== הערות שוליים ==

קטגוריה:סכסוכי גבול
קטגוריה:ג'אמו וקשמיר
קטגוריה:יחסי הודו–סין
קטגוריה:הודו: היסטוריה צבאית
קטגוריה:הרפובליקה העממית של סין: היסטוריה
קטגוריה:הרפובליקה העממית של סין: צבא וביטחון
קטגוריה:2020: סכסוכים
קטגוריה:2020 בהודו
קטגוריה:2021 בהודו
קטגוריה:2020 ברפובליקה העממית של סין
קטגוריה:2021 ברפובליקה העממית של סין
קטגוריה:ממשלות נרנדרה מודי
לוקאס לרגר

לוקאס לרגר (בדנית: Lukas Lerager; נולד ב-12 ביולי 1993) הוא כדורגלן דני, המשחק בעמדת הקשר בפ.צ. קופנהגן.

==קריירת מועדונים==
לרגר התחיל את הקריירה שלו בקבוצת הכדורגל של אקדמיסק בולדקלוב, ובשנת הצטרף לקבוצהה הבוגרת ששיחקה אז בליגה הדנית הראשונה. בקיץ , חתם בוויבורג מליגת העל הדנית. בעונת הבכורה שלו, ויבורג ירדה לליגה הראשונה אך כעבור עונה חזרה לליגת העל.

בקיץ , לרגר חתם בזולטה ורכם מליגת העל הבלגית. ב-30 ביולי 2016, לרגר ערך את הופעת הבכורה שלו בניצחון 0–3 נגד אויפן. ב-24 בספטמבר 2016, הבקיע את שער הבכורה שלו בקבוצה בניצחון 2–3 נגד מכלן.

בקיץ , לרגר חתם בבורדו מליגת העל הצרפתית.

ב-29 בינואר 2019, לרגר הושאל לגנואה מהסרייה א', עם אופציה לרכישה בסיום העונה. בסיום העונה, גנואה מימשה את האופציה על השחקן.
ב-1 בפברואר 2021 הושאל לפ.צ. קופנהגן.

==קריירה בינלאומית==
בצעירותו, לרגר שיחק בנבחרות הצעירות של דנמרק. ב-6 ביוני 2017, לרגר ערך את הופעת הבכורה שלו בנבחרת הבוגרת בתיקו 1-1 נגד . ב-16 באוקטובר 2018, הבקיע את שער הבכורה שלו בנבחרת בניצחון 0–2 נגד .

==תארים==
; ויבורג
*הליגה הדנית הראשונה: 

; זולטה ורכם
*הגביע הבלגי: 

==קישורים חיצוניים==

קטגוריה:כדורגלנים דנים
קטגוריה:קשרי כדורגל דנים
קטגוריה:גלדסקסה: כדורגלנים
קטגוריה:כדורגלני אולבורג
קטגוריה:כדורגלני ויבורג
קטגוריה:כדורגלני זולטה ורכם
קטגוריה:כדורגלני בורדו
קטגוריה:כדורגלני גנואה
קטגוריה:כדורגלני פ.צ. קופנהגן
קטגוריה:כדורגלני נבחרת דנמרק
קטגוריה:כדורגלני מונדיאל 2018
קטגוריה:ספורטאים זרים בשוודיה
קטגוריה:ספורטאים זרים בבלגיה
קטגוריה:ספורטאים דנים בצרפת
קטגוריה:ספורטאים דנים באיטליה
קטגוריה:דנים שנולדו ב-1993
הרכב הגוף

המונח הרכב הגוף משמש לתיאור הפרופורציות של השומן, העצמות, המים והשרירים בגוף האדם.<ref></ref> 

== מראה חיצוני ==

מכיוון שרקמת השרירים תופסת פחות נפח בגוף האדם מאשר רקמת השומן, הרכב הגוף וכמו גם המשקל של האדם קובעים בסופו של דבר עד כמה אדם נראה רזה. שני אנשים מאותו המין, באותו הגובה, ועם אותו משקל הגוף עשויים להיראות שונים לחלוטין מכיוון שהם נבדלים זה מזה בהרכב הגוף.

== שינוי הרכב הגוף ==

הרכב הגוף יכול להתרחש כתוצאה מאיבוד מסת השומן או הוספה של מסת שריר. תוכנית אימוני כוח מתאימה המשולבת עם תוכנית תזונתית מתאימה מאפשרת שינוי יזום של הרכב הגוף.

מונח נפוץ לתיאור אנשים רזים עם הרכב גוף לקוי הוא "Skinny Fat" (בתרגום חופשי לעברית: "רזים שמנים") אשר מתאר אנשים שאינם סובלים מעודף משקל, אך מכיוון שחלק קטן למדי ממשקל הגוף הכולל שלהם מורכב משרירים, הם נראים רפויים וחלשים.

== מדידת הרכב הגוף ==
קליבר למדידת אחוזי השומן בגוף
מדידת הרכב הגוף באמצעות מכשיר דחיקת אוויר
ישנן מספר דרכים למדוד את הרכב הגוף, ובפרט את אחוזי השומן בגוף:
* באמצעות קליבר למדידת עובי השומן התת-עורי - השיטה הנפוצה ביותר למדידת הרכב הגוף נעשית באמצעות שימוש בקליבר למדידת עובי השומן התת-עורי במספר מקומות בגוף - באזור הבטן, באזור הגב, באזור הזרוע, באזור הישבן ובאזור הירכיים. לאחר מכן משתמשים במדידות הללו על מנת להעריך את אחוז השומן בגוף כולו.
* ניתוח עכבה ביו-אלקטרי בתדר יחיד או רב-תדר (BIA) - מכשיר מסוג Bioelectrical impedance analysis אשר מעביר זרם חשמלי חלש בגוף על מנת להעריך את אחוזי השומן בגוף.
* דקסה (Dual energy x-ray absorptiometry – DEXA) - למרות היותה מהירה ולא פולשנית, בעיות עלות, נגישות, וחשיפה לקרינה במינון נמוך מגבילות את השימושיות שלה. כאשר מבצעים את הבדיקה על פי הפרוטוקולים הסטנדרטיים, ל-DEXA יש את סטיית התקן הנמוכה ביותר מבין האומדנים. סריקת DEXA מבוצעת רק על ידי רדיולוגים.
* מדידת צפיפות מתחת למים (Hydrodensitometry) - שקילה מתחת למים, שבעבר נחשבה התקן למדידת הרכב הגוף, כבר איננה נפוצה עקב מגבלות השימוש.
* דחיקת אוויר (Air displacement plethysmography) - דחיקת אוויר מספקת שיטה חלופית מהירה ואמינה למדידת צפיפות מתחת למים, אבל עשויה להפחית את קריאת שומן הגוף ב-2%-3%.
* מדידות קפלי עור - מדידת עובי קפלי העור ב-5 או 7 אתרים היא השיטה הנפוצה ביותר לצד ניתוח עכבה ביואלקטרי מכיוון ששתיהן נוחות ולא יקרות. למדידת קפלי עור יש סטיית תקן גבוהה הנובעת מאופן ביצוע המדידה על ידי אנשים שונים, סטנדרטים שונים וקליפרים שונים. בעיות אלו מפריעות פחות כאשר משתמשים במדידות עוקבות של אותו אדם על ידי אותו מודד, או בקרב אוכלוסיות דומות.
* צילומי דימות תהודה מגנטית (MRI) וצילומי טומוגרפיה ממוחשבת (CT) - ניתן גם להעריך את הרכב הגוף באמצעות צילומי MRI וצילומי CT. מכיוון שצילומי ה-MRI וצילומי ה-CT נחשבים לדרכים המדויקות ביותר למדידת הרכב הגוף, חברות תרופות רבות משתמשות בשיטות אלו למדידת הרכב הגוף של אנשים לפני ואחרי טיפול תרופתי - במיוחד לאחר שימוש בתרופות שעשויות לשנות את הרכב הגוף.

== ראו גם ==
* אחוז השומן בגוף
* מדד מסת גוף

==קישורים חיצוניים==

==הערות שוליים==

קטגוריה:פיזיולוגיה
קטגוריה:בריאות
איאן אלכסנדר

איאן אלכסנדר (באנגלית: Ian Alexander; נולד ב-20 באפריל 2001) הוא שחקן אמריקאי, הידוע בשל תפקידו כבאק וו בסדרת הטלוויזיה "The OA".

== ביוגרפיה ==
אלכסנדר נולד בסולט לייק סיטי, יוטה,<ref></ref> לאב קווקזי ואם ממוצא וייטנאמי שהיגרה לארצות הברית מווייטנאם.<ref></ref> בשל עבודתו של אביו עם מחלקת ההגנה, משפחתו עברה דירה לעיתים קרובות, והם התגוררו במקומות כמו הוואי, וושינגטון די. סי. ויפן.<ref name=":22"></ref> במהלך בית הספר היסודי הוא היה משתתף בתיאטרון הקהילתי ובמקהלה. הוא זכה לתשומת לב ויראלית ברשת בשל תגובתו הצילומית לאירוע טרנספובי שביצעו ארבעה סטודנטים באוניברסיטת UCLA.<ref></ref>

אף שגדל במשפחה מורמונית, הוא אינו חבר בזרם זה.<ref></ref> הוא יצא מהארון כטרנסג'נדר לראשונה בשנת 2014, משתמש בכינויי הגוף they/them, ומזדהה כא-בינארי וכפאנסקסואל.<ref></ref><ref></ref>

== קריירה ==
התפקיד הראשון של אלכסנדר היה בסדרה The OA של נטפליקס, שם הוא משחק את באק וו. כמו אלכסנדר עצמו, גם באק הוא נער טרנסג'נדר, ודמותו מבוססת באופן חלקי על חוויות אמיתיות של אלכסנדר. הוא לוהק לתפקיד משיחת ליהוק פתוחה באינטרנט שהתפשטה דרך טאמבלר.<ref></ref><ref></ref><ref></ref> אחר כך הוא לוהק לסרט הקולנוע משנת 2018, "Every Day", המבוסס על ספר מאת דייוויד לויתן, שם שיחק את ויק, נער טרנס אשר הרוח "A" שוכנת בו ליום.<ref></ref> באוקטובר 2017, חברת Naughty Dog הודיעה כי אלכסנדר הצטרף לצוות הדיבוב של The Last of Us Part II, משחק ההמשך של משחק הווידאו הפופולרי שלהם.<ref></ref> הוא דיבב את לב, דמות טרנסג'נדרית במשחק.<ref></ref>

ביוני 2019, לציון 50 שנה למהומות סטונוול, שהציתו את תחילתה של תנועת הזכויות הלהט"בית המודרנית, מגזין Queerty כלל אותו ברשימת ה-Pride50 שלו: "אנשים פורצי דרך המבטחים באופן פעיל את החברה עדיין נעים לעבר שוויון, קבלה וכבוד לכל האנשים הקווירים."<ref></ref> באופן דומה, אלכסנדר היה אחד מכוכבי השער של גיליון הגאווה של מגזין "" בשנת 2019, "בהבלטת שלושה אמנים קווירים בעלייה שעבודתם וחייהם סוללים דרך חדשה עבור נראות הלהטב"ק+".<ref></ref> איאן אלכסנדר יככב גם בסרט העצמאי "Daughter" לצד קספר ואן דיין.<ref></ref>

בתחילת חודש ספטמבר 2020 הוכרז שאלכסנדר יגלם את דמותו של גריי בעונתה השלישית של הסדרה "מסע בין כוכבים: דיסקברי". זוהי הדמות הטרנסג'נדרית הראשונה בתולדות זיכיון מסע בין כוכבים.<ref></ref>

== פילמוגרפיה ==
{| class="wikitable"
! scope="col" | שנה
! scope="col" | כותרת
! scope="col" |תפקיד
! scope="col" | הערות
!הערותשוליים
|-
| 2016–2019
| THE OA
| באק וו
| 2 עונות; שחקן ראשי
|
|-
| 2018
| Every Day
| ויק
| סרט
|
|-
| rowspan="2" | 2020
| The Last of Us Part II
| לב
| משחק וידאו; משתתף בתפקידי קול ולכידת תנועה
|
|-
|מסע בין כוכבים: דיסקברי
|גריי טאל
|סדרת טלוויזיה; תפקיד משני
|<ref></ref>
|-
| rowspan="2" |TBA
| Daughter
| אח
| סרט עתידי
|
|-
|Marvel's Moon Girl and Devil Dinosaur
|
|סדרת אנימציה עתידית של ערוץ דיסני
|
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:שחקנים להט"בים אמריקאים
קטגוריה:להט"בים אמריקאים
קטגוריה:אמריקאים ממוצא וייטנאמי
קטגוריה:א-בינארים
קטגוריה:אמריקאים שנולדו ב-2001